O‘zbekistonda dam olish kunlari qanday ob-havo kutilayotgani ma’lum qilindi

O‘zbekistonda aprel oyining o‘tgan davrida qor, haroratning sovib ketishi va kuchli yog‘inlar kabi ob-havo anomaliyalari kuzatilganidan so‘ng ob-havo nihoyat bahoriy quyoshli bo‘ldi.

“O‘zgidromet”ning xabar berishicha, yaqin kunlarda va keyingi haftaning birinchi yarmida xuddi shunday ob-havo saqlanib qoladi. 17-aprel kuni havo harorat 20-22 daraja iliq atrofida bo‘ladi, yakshanba kuniga esa iqlimiy normaga yaqinlashib, 23-25 darajagacha ko‘tariladi.
Keyingi haftaning birinchi yarmida harorat yana ko‘tarilib, 26-27 darajagacha yetadi.
Qayd etilishicha, eng issiq yillarda aprel oyining oxirgi o‘n kunligidagi harorat 32-34 darajagacha, mamlakat janubida eda 35-37 darajagacha yetgan.